**Paul Tammert** (sündinud 1. jaanuaril 1956) on Eesti poliitik, majanduskonsultant ja pedagoog.

Hariduskäik
-----------

Tammert on lõpetanud Tallinna 18. 8-klassilise kooli ja Keila Keskkooli. 

1986. aastal lõpetas Tammert Tallinna Polütehnilise Instituudi toiduainetetööstuse tehnoloogia ja organiseerimise erialal tehnoloogiainseneri kutsega. Diplomitöö teema oli "Taimetoidurestoran Tallinnas". Jätkus uurimistöö Eesti Maaviljeluse ja Maaparanduse Teadusliku Uurimise Instituudis[*viide?*], kus töö keskendus mahepõllumajanduse (ökoloogiline ja biodünaamiline põllumajandus) probleemidele.[*viide?*]

1993. aastal sai Paul Tammert Tallinna Tehnikaülikoolist majandusteaduste magistri kraadi. Magistritöö teema oli "Eesti maksupoliitika arengustsenaariumid". 1996. aastal astus TTÜ doktorantuuri haldusjuhtimise erialal, 2011. aastal jätkas doktoriõpinguid Tallinna Ülikooli riigiteaduste instituudis fiskaalpoliitika valdkonnas. Mõlemas kõrgkoolis jäi doktoriõpe lõpetamata. 

Ta on läbinud erialaseid täiendkoolituskursusi Saksamaal[*viide?*], Hollandis[*viide?*], Taanis[*viide?*], Taiwanil[*viide?*] ning osalenud Maailmapanga[*viide?*] ja EU Twinningu projektides[*viide?*] (Madalmaad).

Töökäik
-------

Tammert on töötanud 1987–1991 Eesti Maaviljeluse ja Maaparanduse Teadusliku Uurimise Instituudis nooremteadurina; 1992–1994 Riigikogu rahanduskomisjoni konsultandina; 1994–1997 Tallinna Linnavolikogus Tiit Vähi ja Koit Kaaristo majandus- ja finantsnõunikuna; 1998–2001 Keila linnavalitsuse ja Keila tervisekeskuse finantsjuhina; 1994–2004 TTÜ majandusarvestuse instituudi lektorina (maksundus ja avaliku sektori eelarve), 1987–2004 majandusarvestuse instituudi direktori k/t-na; 2004–2008 Sisekaitseakadeemia finantskolledži lektorina (tulumaks, sotsiaalkindlustusmaksud, omandimaksud, maksunduse ajalugu ja fiskaalpoliitika); 2008–2010 MTÜ Eesti Ühistegeline Liit juhatuse liikmena tegevdirektori ülesannetes; 2010-2015 Sisekaitseakadeemia finantskolledži lektorina (majanduse alused, otsesed maksud, sotsiaalkindlustusmaksud, maksu- ja eelarvepoliitika ajalugu, kaasaja fiskaalpoliitika). Lisaks on ta pidanud maksundus kursusi Audentese Kõrgkoolis, Estonian Business Schoolis ja Tallinna Ülikoolis.[*viide?*]

Eesti Maaviljeluse ja Maaparanduse Teadusliku Uurimise Instituudis töötamise ajal ja pärast seda aitas ette valmistada mahepõllumajandust reguleerivaid õigusakte Eestis.[*viide?*]

2017. aastal töötas ta augustist detsembrini Jüri Gümnaasiumis ajalooõpetajana.

2018. aastast koolitab ettevõtjana teisi, äritegevust alustavaid ettevõtjaid (äriplaanide koostamine ja uute äriprojektide algatamine, finantsnõustamine).

Poliitiline tegevus
-------------------

Kahedimensiooniline ühiskonnakäsitlus (telgede väärtuseks on Vabadus ja Võrdsus), millest tekib neli sotsiaalselt korda, võimaldab võrdlevalt selgitada erinevate ühiskonnakorralduste ja poliitiliste ideoloogiate olemust.
Paul Tammert on kuulunud Eesti Ettevõtjate Erakonda (kandideeris selle nimekirjas ka Riigikokku 1992. aasta valimistel, sai 506 häält), Koonderakonda (1994–1997, oli ka juhatuse liige), Sotsiaaldemokraatlikku Erakonda (2005–2006) ning Erakonda Eestimaa Rohelised (2006–2011), kus kuulus ka juhatusse. 2014. aasta Euroopa Parlamendi valimistel kandideeris ta Eesti Konservatiivse Rahvaerakonna nimekirjas ja sai 87 häält. 2017. aasta kohaliku omavalitsuse volikogude valimistel kandideeris ta Tallinna linnavolikokku valimisliidu Savisaare Valimisliit ja Tegus Tallinn nimekirjas ning sai 11 häält.

Panus politoloogia arengusse
----------------------------

Riikluse areng läbi selle vormide
Paul Tammert esitas oma raamatutes "Poliitilised valikud türannia ja heaoluühiskonna vahel" ja "Millist riiki" mõtte asendada ühedimensiooniline (vasak-parem, või reformistlik-konservatiivne) ühiskonnakäsitlus mitmedimensioonilise (vabadus, võrdsus ja vendlus) ühiskonnakäsitlusega. Sellest tekkis omakorda neli tänapäeval esindatud sotsiaalset korda (kooperativism, individualism, elitarism, bürokratism) ja üks tuleviku ühiskonna aluseks olev sotsiaalne kord (personalism). Jaotades iga sektori omakorda 3 x 3 maatriksiks, tekkis võimalus luua tervikpilt erinevatest ühiskonnakorralduse vormidest ja neid juhtivatest ideoloogiatest ning selgitada võrdlevas analüüsis nende sisu, mille võtab kokku kõrvalolev joonis. 

Riikluse arengut kirjeldas ta ajaloolise arengu võtmes: linnriik > militaarriik > territoriaalriik > modernne riik > sotsiaalriik. Lisaks ennustas ta, et 21. sajandil hakkab isiksusliku arengutaseme saavutanud inimeste baasilt (personalism), alt üles arenevas protsessis kodanikuühiskond, mis oma olemuselt on anarhistlik ja patsifistlik.

Teoseid
-------

Paul Tammerti teosed on ilmunud peamiselt tema enda kirjastuses Aimwell. 

* "Maksundus", Aimwell, 2002, 2003, 2005. ISBN 9949-19-189-8
* "Kolm valitsuskultuuri ja Eesti tulevik", Aimwell, 2007, ISBN 978-9949-15-0120
* "Liberaalne või kapitalistlik turumajandus – selles on küsimus", Riigikogu Toimetised, 2012
* "Poliitilised valikud türannia ja heaoluühiskonna vahel", Aimwell, 2017, ISBN: 978-9949-81-772-6.
* "Millist riiki", Aimwell, 2018. ISBN: 978-9949-7312-0-6 (epub)
* "What state are We in" Aimwell, 2019. ISBN 978-9949-7312-1-3 (epub)

### Artikleid

Koostöös Eesti Rooma Klubiga on talt ilmunud rahasüsteemi ja selle alternatiivseid lahendusi käsitlevaid artikleid, s.h: 

* Miks Eesti 2035 ja mitte Eesti 2050 või 2100?
* Muutuste aeg on alanud.
* Võlaraha agoonia.
* Riik, raha ja Eesti saatus.
* Majandusmudel, rahasüsteem ja muutuste aeg. Avalik arutlus.
* Kas aus ja läbipaistev poliitika on võimalik?
* Võlamajandus kui ponzi skeem

Viited
------

1. ↑  .
2. ↑  .
3. ↑  .
4. ↑  Paul Tammert (12. märts 2019). "Miks Eesti 2035 ja mitte Eesti 2050 või 2100?". *Eesti Rooma Klubi*. Originaali arhiivikoopia seisuga 2. juuni 2021. Vaadatud 2. juunil 2021.
5. ↑  Tammert, Paul (29. märts 2020). "Muutuste aeg on alanud". *Eesti Rooma Klubi*. Originaali arhiivikoopia seisuga 2. juuni 2021. Vaadatud 2. juunil 2021.
6. ↑  Paul Tammert (13.04.2020). "Võlaraha agoonia". *Eesti Rooma Klubi*. Originaali arhiivikoopia seisuga 2.06.2021. Vaadatud 2.06.2021.
7. ↑  Paul Tammert (20. aprill 2020). "Riik, raha ja Eesti saatus". *Eesti Rooma Klubi*. Originaali arhiivikoopia seisuga 2. juuni 2021. Vaadatud 2. juunil 2021.
8. ↑  Paul Tammert (19. märts 2021). "Majandusmudel, rahasüsteem ja muutuste aeg. Avalik arutlus". *Eesti Rooma Klubi*. Originaali arhiivikoopia seisuga 2. juuni 2021. Vaadatud 2. juunil 2021.
9. ↑  Paul Tammert (21. jaanuar 2021). "Kas aus ja läbipaistev poliitika on võimalik?". *Eesti Rooma Klubi*. Originaali arhiivikoopia seisuga 2. juuni 2021. Vaadatud 2. juunil 2021.
10. ↑  Paul Tammert (29. mai 2021). "Võlamajandus kui ponzi skeem". *Eesti Rooma Klubi*. Originaali arhiivikoopia seisuga 2021-06-02. Vaadatud. `{{netiviide}}`: kontrolli kuupäeva väärtust: `|vaadatud=` (juhend); välislink kohas ``|vaadatud=`` (juhend)

Välislingid
-----------

* Paul Tammert Eesti Teadusinfo Süsteemis
* Peeter Helme soovitab Postimees, Kultuur.
* "Vasar". Paul Tammert Vikerraadio saade, err.ee, 9. november 2018